Priyanka Upendra

Priyanka Upendra(Trivedi) - hind aktrisasi. U asosan kannada filmlarida va bir nechta bengal, hind, telugu, tamil va odia tilidagi filmlarda suratga tushgan.

Yoshlik yillari 
Priyanka Kalkuttada bengal oilasida tug'ilgan. Uning onasi G'arbiy Bengaliyalik va otasi Uttar Pradeshdan. U maktab yoshidagi vaqtlarining o'n yilini AQShda va taxminan uch yilni Singapurda o'tkazdi. Kalkuttadagi kollejga o'qishga kirib uni bitirdi. U o'zini, intervyularida "introvert, juda moslashuvchan, yaxshi tinglovchi va sinchkov" - deb ta'rifladi. U 1990-yillarning oxirida Britaniya, Orient Electric va Pillsbury kabi kompaniya brendlari uchun  reklama roliklarida ishtirok etgan. Bu vaqt ichida u rejissor Basu Chatterji tomonidan suratga olingan bengal tilli film "Hothat Brishtida"(1998)da rol o'ynagan. Rejissor Basu Chatterjining yana ikkita, "Chupi Chupi"(2001) va Tak Jhal Mishti(2002) filmida suratga tushdi.

Faoliyati

Dastlabki muvafaqqiyatlar 
Keyinchalik Priyanka Mumbayga ko'chib o'tdi va hind filmida Mujhe Meri Biwi Se Bachaao(2001) filmida rol o'ynadi. Keyin u janubiy hind filmlari uchun takliflar ola boshladi va telugu tilidagi Soori va "Raa" nomli filmlarida suratga tushishni davom ettirdi. Hind tilidagi Durga nomli qayta olingan filmda rol o'ynagan. Kannada tilidagi "H2O" va Kotigobba hamda, Tamil tilidagi "Raajjiyam", Raja, Kadhal , "Sadugudu va Jananam" filmlarida ketma ket suratga tushadi.

2015-yildan hozirgi kungacha 
2015-yilda u 27 yoshida qotillik bilan bogʻliq bo'lgan, real hayotdagi voqeaga asoslangan “Priyanka” filmida rol oʻynadi. 2016-yilda sahnaga chiqarilgan film tanqidchilar tomonidan ijobiy baho bilan qabul qilindi va Priyankaning ijrosi maqtovga sazovor bo'ldi. "Deccan Herald" jurnalisti S.Viswanath Priyankaning kelajakda mashurlikga erishishi mumkinligini e'tirof etdi. 2016-yilda "Mummy" filmida Priyanka beva ayol va yosh qizning onasi rolini o'ynagan. Uning ijrosi tanqidchilar tomonidan yaxshi qabul qilindi. The New Indian Express muxbiri A.Sharadhaa filmni "texnik jihatdan ajoyib" deb atadi va "Priyanka filmni xit darajaga olib chiquvchi asosiy sabab" deb e'tirof etdi. Uning 2018-yildagi suratga olingan"2nd Half" filmida jinoyatchilar jamoasiga qarshi bir o'zi kurashgan politsiya konstabli Anuradha rolini oʻynadi. Tanqidchi Sharadxaa: “Priyanka o'ziga katta mas’uliyat yuklaydi. Filmning asosiy mazmunini yoritib bera olish qobiliyatiga ega" - deb e'tirof etgan. H.Lohitning “Mumiya” filmida va “Devaki”(2019) kriminal trillerida Priyanka Kalkutta koʻchalarida oʻgʻirlab ketilgan qizini (filmdagi qizchani haqiqiy hayotdagi qizi Aishwarya oʻynagan) qidirayotgan ona rolini oʻynadi. "Deccan Herald" muharriri Vivek MV uning ijrosi haqida shunday deb yozgan edi: "Priyanka jiddiy, lekin ko'pincha u sababsiz yig'lab yuboradi. Qizidan ajralgan yolgʻiz onaning tashvishi, qoʻrquvi va dardi kabi boshqa qirralarini ham ochib berarmikan, deb ikkilandim. Yaxshiyamki, u oxirgi sahnalarda buni amalga oshira oldi".

Devaki filmi turkumiga kiruvchi, "1980" deb nomlangan filmida Priyanka roman yozuvchi rolini o'ynadi. Tanqidchi Prathibha Joy Ottplay.com saytida Priyankani ijrosini va film sujetini maqtab chiqadi.

Filmografiyasi

Manbalar

Havolalar 

 

1977-yilda tugʻilganlar
Yashayotgan insonlar
Hindistonlik aktrisalar